Tsela eo Lefatše Lena le Tla Felisoa ka Eona
KE SEFE SE TLA ETSAHALA NAKOANA PELE HO BOFELO?
LIKETSAHALO TSE TLA ETELLA PELE NAKO EA KHOTSO
“Ha le lefifing, hoo letsatsi leo le ka le fihlelang joalokaha le ne le tla fihlela masholu.”—1 BATHES. 5:4.
Ke liketsahalo life tse e-s’o bonoe tseo ho buuoang ka tsona mangolong a latelang?
2 Keletso ea Pauluse e re ruta thuto ea bohlokoa: E le hore tšepo ea rōna e lule e le matla, ha rea lokela ho nahana ka lintho tseo re li bonang feela. Re boetse re lokela ho tsepamisa likelello liketsahalong tsa bohlokoa tseo re sa khoneng ho li bona hona joale. (Baheb. 11:1; 12:1, 2) Kahoo, a re ke re nahaneng ka liketsahalo tse leshome tseo e leng hona li tla etsahala, tse amanang haholo le tšepo eo re nang le eona ea bophelo bo sa feleng.*
3. (a) Ke ketsahalo efe eo e leng hona e tla etsahala eo ho buuoang ka eona ho 1 Bathesalonika 5:2, 3? (b) Baeta-pele ba lipolotiki ba tla etsa’ng, hona ke bo-mang ba ka ’nang ba sebelisana le bona?
LIKETSAHALO TSE HLANO TSEO E LENG HONA LI TLA ETSAHALA:
4. Ho fapana le batho ka kakaretso, ke sefe seo re se hlokomelang?
6 Lentsoe la Molimo le bolela hore seotsoa se tla hlaseloa ke “sebata” se nang le “linaka tse leshome.” Ha re ithuta buka ea Tšenolo, rea hlokomela hore sebata se emela Machaba a Kopaneng. “Linaka tse leshome” li emela mebuso eohle ea lipolotiki e teng hona joale e tšehetsang “sebata se ’mala o sekareleta.”* (Tšen. 17:3, 5, 11, 12) Tlhaselo eo e tla baka tšenyo e kae? Lichaba tseo e leng litho tsa Machaba a Kopaneng li tla nka matlotlo ’ohle a seotsoa, li pepese bobe ba sona le boitšoaro ba sona bo litšila, li se timetse li be li ‘se chese ka ho feletseng ka mollo.’ Seotsoa se tla timelletsoa ruri.—Bala Tšenolo 17:16.
7. Ke eng e tla etsa hore “sebata” se hlasele seotsoa?
8 Ka mor’a hore bolumeli ba bohata bo felisoe, bahlanka ba Molimo ba tla fumanoa ba ntse ba ‘lutse ba sireletsehile’ ho bile “ho se lerako.” (Ezek. 38:11, 14) Ho tla etsahala’ng ka sehlopha see sa batho ba rapelang Jehova se tla beng se bonahala se sa sireletsoa? Ho bonahala eka “lichaba tse ngata” li tla se hlasela. Lentsoe la Molimo le bolela hore tlhaselo eo ke ea “Gogo oa naha ea Magogo.” (Bala Ezekiele 38:2, 15, 16.) Re lokela ho talima tlhaselo eo joang?
9. (a) Ke ntho efe e ka sehloohong eo Mokreste a lokelang ho ameha ka eona? (b) Ke mehato efe eo re lokelang ho e nka hona joale e le hore re matlafatse tumelo ea rōna?
10, 11. Armagedone e tla qala joang, hona ho tla etsahala’ng nakong eo?
13. Ke sefe seo re se tsebang ka karolo ea bohlano ea setšoantšo seo Daniele a buang ka sona?
14. Ke ’muso ofe oa lefatše o tla beng o busa ha ntoa ea Armagedone e qala?
15 Pele, Satane o tla bona ha tsamaiso eohle ea hae e lefatšeng e timetsoa ka ho feletseng. Ka mor’a moo, Molimo o tla nkela Satane bohato. Moapostola Johanne o bolela hore na ke sefe se tla latela. (Bala Tšenolo 20:1-3.) Jesu Kreste—e leng ‘lengeloi le nang le senotlolo sa mohohlo’—o tla tšoara Satane hammoho le bademona, a ba lahlele ka mohohlong ’me a ba boloke moo ka lilemo tse sekete. (Luka 8:30, 31; 1 Joh. 3:8) Ketsahalo eo ke karolo ea pele ea ho khoba hlooho ea noha.*—Gen. 3:15.
16. Boemo ba Satane e tla ba bofe ha a le ka “mohohlong”?
16 “Mohohlo” oo Satane le bademona ba liheloang ho oona ke eng? Lentsoe la Segerike e leng aʹbys·sos, le sebelisitsoeng ke Johanne le bolela “ntho e tebileng haholo.” Le boetse le fetoletsoe e le “e ke keng ea lekanngoa, e khōlō haholo” le “mokoti o se nang moo o fellang teng.” Kahoo, ke sebaka seo ho hang ho se nang motho ea ka fihlang ho sona haese Jehova le lengeloi leo a le khethileng ‘le nang le senotlolo sa mohohlo.’ Sebakeng seo, ho tla tšoana leha eka Satane o shoele ha a khone ho etsa letho, e le hore a ‘se ke a hlola a khelosa lichaba.’ Ka sebele, “tau [eo] e purumang” e tla khutsisoa!—1 Pet. 5:8.
17, 18. (a) Ke liketsahalo life tse e-s’o bonoe tseo re seng re li tšohlile? (b) Ka mor’a liketsahalo tsee, ho tla ba le nako ea eng?
17 Haufinyane ho tla etsahala liketsahalo tsa bohlokoa le tse tšosang. Re lebeletse ho bona hore na mohoo oa “Khotso le tšireletseho!” o tla phethahala joang. Ka mor’a moo, re tla bona ha Babylona e Moholo e timetsoa, ha Gogo oa Magogo a hlasela, ha ntoa ea Armagedone e loanoa le ha Satane le bademona ba liheloa ka mohohlong. Ka mor’a liketsahalo tsena, bokhopo bohle bo tla be bo felile, ’me bophelo ba rōna bo tla fetoha haholo nakong ea Puso ea Kreste ea Lilemo Tse Sekete kaha nakong eo ho tla ba le ‘khotso e ngata.’—Pes. 37:10, 11.
18 Ho phaella liketsahalong tse hlano tseo re seng re li tšohlile, ho na le “lintho tse [ling tse] sa bonoeng” tseo re lokelang ho ‘beha mahlo a rōna’ ho tsona. Re tla tšohla liketsahalo tsena sehloohong se latelang.
Liketsahalo tseo tse leshome li tšohloa sehloohong sena le se latelang.
Sheba Tšenolo—Tlhōrō ea Eona e Hlollang ka Botle e Haufi! leqepheng la 251-258.